
ส่วนที่  ๔
	ข้อเสนอแนะ	
ข้อเสนอแนะของคณะกรรมการติดตามและประเมินผลแผนพัฒนาองค์การบริหารส่วนตำบลคลองกระบือ  

	จากการประชุมของคณะกรรมการติดตามและประเมินผลแผนพัฒนาขององค์การบริหารส่วนตำบลคลองกระบือ   เมื่อวันที่  ๒๕  ตุลาคม  2561  และจากผลการสำรวจความพึงพอใจของประชาชน มติที่ประชุมได้มีข้อเสนอแนะไว้ดังนี้
1. เรื่องขยะล้นถังกรณีมีงานศพเห็นควรหาข้อสรุปและข้อเสนอแนะจากที่ประชุมสภาองค์การบริหารส่วนตำบลแห่งนี้
2. กรณีโครงการไม่ได้ดำเนินการ  เช่น  โครงการแข่งขันกีฬาสร้างสุขเกมส์ฯ  โครงการรณรงค์เฝ้าระวังป้องกันยาเสพติด ฯ เห็นควรทำหนังสือเชิญให้ผู้รับผิดชอบโครงการมาชี้แจงให้กับคณะกรรมการติดตามและประเมินผลเพื่อทำความเข้าใจให้ตรงกัน
3. โครงการอุดหนุนสำหรับการดำเนินงานตามแนวทางโครงการพระราชดำริด้านสาธารณสุข  เห็นควรดำเนินการโครงการในช่วงต้นปีงบประมาณเพื่อไม่ให้กระชั้นชิดมากเกินไป
4. ยุทธศาสตร์การพัฒนาด้านเศรษฐกิจส่งเสริมการลงทุน พาณิชยกรรมและการท่องเที่ยว  เห็นควรมีโครงการดำเนินการบ้างเนื่องจากเป็นส่วนหนึ่งในการพัฒนาตำบล     เช่น  โครงการส่งเสริมอาชีพเพื่อเป็นแนวทางในการประกอบอาชีพให้กับประชาชนในตำบล  
5. โครงการ สปสช. เห็นควรสนับสนุนงบประมาณให้มากขึ้นกว่านี้เนื่องจากเป็นโครงการส่งเสริมสุขภาพอนามัยของประชาชนในตำบล
6. ไม่มีโครงการด้านอนุรักษ์ธรรมชาติและสิ่งแวดล้อม   เช่น  โครงการปลูกต้นไม้ ฯลฯ  เห็นควรดำเนินการบ้าง
7. โครงการสัตว์ปลอดโรคคนปลอดภัยจากโรคพิษสุนัขบ้า  สถานที่บริการให้ประชาชนมาฉีดวัคซีนควรห่างจากวัดเนื่องจากจะมีเสียงรบกวนจากสุนัขภายในวัดและจากสุนัขของประชาชนที่มาขอรับบริการฉีดวัคซีน

